กลุ่มกสิกรบุกซื้อหุ้นมีแต้มสะสมไมล์ได้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — กลุ่มธนาคารกสิกรไทยเป็นผู้นำ เปิดโครงการเทรดหุ้นสะสมคะแนนเชื่อมแคมเปญบัตรเครดิต กระตุ้นลูกค้าเก่าเพิ่มลูกค้าใหม่ 
น.ส.ณัฐรินทร์ ตาลทอง ประธาน กรรมการบริหาร บริษัทหลักทรัพย์ (บล.) กสิกรไทย (KS) เปิดเผยว่า บริษัทได้เปิดตัวโครงการ KS Amazing Point ภายใต้สโลแกน “เทรดหุ้น ตุนพอยต์” ซึ่งคะแนนที่สะสมไม่มีวันหมดอายุ คำนวณจากค่าธรรมเนียมการซื้อขายหลักทรัพย์และอนุพันธ์ (คอมมิชชัน) ทุก 100 บาท จะมีแต้มสะสม 1 คะแนน 
“เป็นครั้งแรกในวงการโบรกเกอร์ที่จะนำแต้มสะสมหุ้นนี้เชื่อมโยงกับคะแนนสะสม KBANK Reward Point ผ่านบัตรเครดิตของธนาคารกสิกรไทย เท่ากับ 1 แต้มลูกค้าสามารถนำไปแลกไมล์สะสมหรือแลกของได้เช่นเดียวกัน”
ในช่วงโปรโมชันลูกค้าที่เปิดบัญชีใหม่ระหว่างวันที่ 1 ก.ย.31 ต.ค. จะได้แต้มสะสมทันที 500 คะแนน ซึ่งหวังว่าจะมีผู้เปิดบัญชีใหม่ถึง 200 บัญชี พร้อมกระตุ้นให้ลูกค้าเก่าซื้อขายหลักทรัพย์และอนุพันธ์มากขึ้น ทำให้บริษัทไปถึงเป้าหมายที่วางไว้ได้ว่า สิ้นปีนี้จะมีลูกค้าทั้งหมด 1.6 หมื่นบัญชี จากปัจจุบันอยู่ที่ 1.34 หมื่นบัญชี เทียบกับปีก่อนที่มีเพียง 1 หมื่นบัญชี รวมถึงการเพิ่มบัญชีที่มีการซื้อขาย สม่ำเสมอ (แอ็กทีฟ) จาก 30% เป็น 35% ให้ได้ ซึ่งเทียบกับบัญชีแอ็กทีฟ ของตลาดอยู่ที่ 23% 
สำหรับช่วงที่เหลือของปีนี้บริษัทพร้อมทุ่มงบการตลาดอีก 10 ล้านบาท โดยทั้งปีนี้ใช้งบทั้งหมด 20 ล้านบาท เทียบกับปีก่อนที่ใช้เพียง 8 ล้านบาท และจากนี้ไปจะเห็นวงการ บล. หันมาใช้นโยบายการแข่งขันเชิงกลยุทธ์การตลาดมาก